คิม จง-กุก

**คิม จง-กุก** (, ; เกิด 25 เมษายน พ.ศ. 2519) นักร้องชาวเกาหลีใต้ อดีตสมาชิกวงเทอร์โบ
วงดนตรีคู่หูดูโอชื่อดังของเกาหลีเมื่อหลายสิบปีก่อนปัจจุบันเป็นนักร้องเดี่ยวเต็มตัว  โดยได้รับรางวัล แดซัง อวอร์ด จาก 3 สถานีโทรทัศน์ ส่วนในรายการวาไร้ตี้เขาก็มีชื่อเสียงมาจากรายการ Family Outing Season 1 (ครอบครัวตัวเก่ง ฤดูกาลที่ 1) และปัจจุบันเป็นสมาชิกถาวรในรายการวาไรตี้รันนิ่งแมน  ร่วมกับ ยู แจ-ซ็อก, จี ซ็อก-จิน, ฮาฮา/ฮา ดง-ฮุน, ซง จี-ฮโยและอี กวัง-ซู

## ประวัติ
คิม จง-กุก เข้าสู่อุตสาหกรรมดนตรีครั้งแรกในปี พ.ศ. 2538 โดยเป็นสมาชิกวงเทอร์โบวงดนตรีคู่หูดูโอ ซึ่งเป็นที่นิยมอย่างมากเนื่องจากแนวดนตรีที่เป็นที่จดจำได้อย่างง่าย ภายหลังจากที่ยุบวงเทอร์โบไป เขาก็ได้กลายเป็นนักร้องเดี่ยวในปี 2544 ซึ่งส่วนใหญ่เป็นเพลงแนวบัลลาดด้วยความที่เขาเป็นคนเสียงสูง ทำให้โดนแซวมาตลอดว่าเสียงร้องเขาเหมือนกับเสียงของยุง 

คิม จง-กุกได้กลับมาอย่างยิ่งใหญ่ในอัลบั้มที่สองของเขา หนึ่งในเพลงจากอัลบั้มที่สองชื่อเพลง ฮัน นัมจา (ชายคนหนึ่ง) ทำให้อัลบั้มนี้ของเขาประสบความสำเร็จอย่างมาก นอกจากนี้ข่าวลือของเขาเรื่องรักนอกจอกับนักแสดงและนักร้องสาวยุน อึน-ฮเยก็ได้รับความสนใจอย่างมาก โดยข่าวลือนี้เริ่มจากการที่ทั้งคู่ไปออกรายการ เอ๊กซ์-แมน โดยข่าวลือนี้ทำให้เขาได้สนิทกันและมีการแสดงออกเป็นคู่กันในรายการเอ๊กซ์-แมน

ในปี พ.ศ. 2548 คิม จง-กุกได้เป็นหนึ่งในนักร้องที่ได้รับความนิยมมากที่สุดคนหนึ่งในเกาหลีใต้ อัลบั้มที่สามของเขามียอดขายถึงสามแสนแผ่น ถือเป็นหนึ่งในอัลบั้มที่มียอดขายมากที่สุดอัลบั้มหนึ่งในเกาหลีใต้ ในปีนั้นเขาได้รับรางวัลแดซังจากสถานทีโทรทัศน์ใหญ่ของเกาหลีใต้ทั้ง 3 สถานี ดังนั้นเขาจึงเป็นหนึ่งในนักร้องสองคนที่ได้รับรางวัลแดซังจากทั้งสามสถานีหลักของเกาหลีต่อจาก โจ ย็อง-พิล ที่ทำได้ในยุค 80 โดยเพลงเปิดตัวอัลบั้ม "Lovable" ได้อันดับ 1 ในหลายชาร์ต จนในที่สุดความดังของเพลงนี้ ก็ทำให้ได้รับเลือกให้เป็นเพลงในเกมออนไลท์ชื่อดังอย่างเกม Pump It Up และ ออดิชันออนไลน์ ในเวลาต่อมา

ในวันที่ 21 มกราคม พ.ศ. 2549 คิม จง-กุก, จ็อน ฮเย-บินและอิม แท-คยัง ได้ร่วมกันในงานคอนเสริต Thuy Nga's Paris by Night 81 ที่รัฐแคลิฟอร์เนีย โดยเขาได้ร้องเพลง "To Her Man" โชว์ในงานนี้ด้วย

เดือนมีนาคม พ.ศ. 2549 คิม จง-กุกเข้ารับการเกณฑ์ทหารในขณะที่เขาได้รับความนิยมอย่างมาก และเขายังได้ปล่อยอัลบั้มที่สี่ของเขาออกมาในช่วงเวลาที่เกณฑ์ทหารด้วย แต่ไม่สามารถโปรโมตอัลบั้มได้เพราะอยู่ในช่วงเกณฑ์ทหาร เขาได้ใช้วิธีนอกเหนือจากแนวปฏิบัติทั่วไป เพื่อที่จะได้เป็นไปตามกฎหมายของเกาหลี โดยมิวสิก วิดีโอที่ถ่ายทำกันนั้นไม่ได้ปรากฏใบหน้าของเขาเลย เพื่อที่จะให้เป็นที่รับรู้ว่าเป็นเพลงของเขา โดยได้นำยุน อึน-ฮเย ซึ่งลือกันว่าเป็นแฟนสาวของ คิม จง-กุก มาแสดงมิวสิก วิดีโอด้วยในเพลง saying I love you ถึงแม้อัลบั้มนี้เค้าจะไม่ได้ทำการโปรโมตโดยตรง แต่อัลบั้มก็สามารถขายได้มากกว่า 100,000 แผ่น

มีการประกาศในช่วงปลายเดือนเมษายน พ.ศ. 2551 ว่าคิม จง-กุก จะได้รับการปลดประจำการในวันที่ 23 พฤษภาคม พ.ศ. 2551 ซึ่งในวันเดียวกันนั้นเอง เขาได้รับการทักทายจากแฟนๆ และในระหว่างการให้สัมภาษณ์เขาได้กล่าวว่า "เขาได้รับการปลดเปลื้องแล้ว" อัลบั้มที่ห้าของเขาได้ปล่อยออกมาวันที่ 22 ตุลาคม พ.ศ. 2551 คืออัลบั้ม "Here I am" โดยมีเพลงเด่นจากอัลบั้มนี้คือเพลง "Today More than Yesterday" และ "Thank you" เป็นการพิสูจน์ "อาถรรพ์" ของวงการเพลงเกาหลีว่าจะไม่สามารถมีชื่อเสียงได้อีกหลังจากการเกณฑ์ทหารแล้วนั้นไม่เป็นความจริง โดยเขาประสบความสำเร็จอย่างมากหลังจากการเกณฑ์ทหารโดยมีหนึ่งอัลบั้ม, หนึ่งดิจิทัลซิงเกิล[Happy Virus]และเพลงทร็อท[Ddajo]

คิม จง-กุกยังได้กลับคืนสู่วงการโทรทัศน์ โดยได้เข้ามาเป็นสมาชิกถาวรในรายการวาไรตี้ Family Outing Season 1 (ครอบครัวตัวเก่ง ฤดูกาลที่ 1) ซึ่งเป็นส่วนหนึ่งของช่วง อาทิตย์หรรษา ทางช่อง เอสบีเอส และเขาก็มีชื่อเสียงเป็นที่นิยมอย่างมากโดยเฉพาะอย่างยิ่งในเรื่องเลิฟไลน์กับอี ฮโย-รีและพัก เย-จิน นอกจากนี้เขายังได้ถ่ายโฆษณาไก่ฮูลาลาร่วมกับคิม ซู-โร ซึ่งได้ออกอากาศในเดือนกรกฎาคม พ.ศ. 2552 และเขายังเป็นนายแบบให้โฆษณาเกี่ยวกับเสื้อผ้าต่างๆ อัลบั้มที่หกของเขาก็ได้ปล่อยออกมาในวันที่ 27 มกราคม โดยได้ปล่อยเพลง "Don't Be Good to Me" เป็นเพลงแรกในอัลบั้ม  โดยมิวสิก วิดีโอของเพลงนี้ได้พัก เย-จินซึ่งมีเลิฟไลน์อยู่กับคิม จง-กุกและอี ฮโย-รี ในรายการ Family Outing มาร่วมแสดงด้วย อัลบั้มที่หกของเขามีชื่อว่า "The Eleventh Story" เพราะว่าในงานด้านดนตรีของเขา โดยเขาได้ออกอัลบั้มมาทั้งหมด 11 อัลบั้ม

ในวันที่ 27 สิงหาคม พ.ศ. 2553 คิม จง-กุกได้เข้ารับการผ่าตัดรักษาภาวะหมอนรองกระดูกสันหลังกดทับเส้นประสาทส่วนเอวผ่านกล้องขยายที่โรงพยาบาล Seoul’s Kwan Ahk Goo Chung Ryong Dong Kangnam Choice โดย 101 Entertainment ต้นสังกัดของเขาได้ออกแถลงการณ์ว่า "เขายังคงรับงานต่อไปโดยที่ไม่รู้ว่าจะเกิดอันตราย แม้ว่าจะเกิดความเจ็บปวดกับหลังของเขา เพราะเขาไม่ได้คิดว่าจะเป็นเรื่องใหญ่โตอะไร จึงใช้เพียงยาแก้ปวดในขณะที่ถ่ายทำรายการรันนิ่งแมน"

การที่คิม จง-กุกได้เข้าร่วมในรายการรันนิ่งแมนทำให้เขามีชื่อเสียงอย่างมากในโลกของรายการวาไรตี้เกาหลี โดยเขาได้รับฉายาว่า "สปาร์ตากุก" และ "ผู้บัญชาการ" ในรายการและเขายังได้รับการประเมินผลที่ดีในการทำภารกิจในรายการจากกล้ามอันใหญ่โตและความฉลาดอย่างมากของเขา ซึ่งได้รับการพิสูจน์โดยรางวัล 연예대상 (SBS Entertainment Awards) Best TV Star Award ในปี 2553 และ SBS 연예대상 (SBS Entertainment Awards) Excellence Award ในปี 2554

ในเดือนตุลาคม พ.ศ. 2555 คิม จง-กุก กลับมากับอัลบั้มที่ 7 ของเขาคืออัลบั้ม ‘Journey Home‘ หลังจากที่เขาว่างเว้นจากงานเพลงไปพักใหญ่ ในอัลบั้มประกอบไปด้วย 10 เพลงมีทั้งเพลงที่เขาร้องเดี่ยวและร้องร่วมกันศิลปินอื่นๆ โดยในอัลบั้มนี้มีพิธีกรร่วมจากรายการวาไรตี้ชื่อดัง ‘รันนิ่งแมน‘ แกรี่และฮาฮา มาร่วมร้องในเพลง 'Words I Want To Say To You'  และได้นักแสดงหนุ่ม ซง จุงกิ มาแสดงมิวสิก วีดิโอในเพลง 'Men Are All Like That' 

## ผลงานเพลง
### อัลบั้มเดี่ยว

### วงเทอร์โบ

### ดิจิทัลซิงเกิล
*1 ธันวาคม พ.ศ. 2548: Big4 Of Voices In My Dream (คิม จง-กุก, เอสจีวันนาบี Vibe และ M to M): 바람과 함께 사라지다 (Gone With The Wind)
*11 ธันวาคม พ.ศ. 2549: คิม จง-กุกและเอสจีวันนาบี: 바람만 바람만 (Only Wind, Only Wind)
*ธันวาคม พ.ศ. 2548: คิม จง-กุกและMikey: 스키장에서 (White Love)
*23 พฤศจิกายน พ.ศ. 2550: Turbo & Kim Jong Kook Digital Mini Album "2007 Hwesang (Recollection)" (part1)
*4 มกราคม พ.ศ. 2551: Turbo & Kim Jong Kook Digital Mini Album "2007 Hwesang (Recollection) " (part2)
*5 มีนาคม พ.ศ. 2552: คิม จง-กุก ft. ชอร์รี่ เจ (MM): 행복병 (Happy Virus)
*13 เมษายน พ.ศ. 2552: คิม จง-กุก: 따줘 (Give To Me)

### ผลงานเพลงประกอบละคร
*2556 "How Come You Don't Know" (ซีรีส์ ฟ้าส่งผมมาเป็นหมอ Good Doctor)
*2557 "Tear Marks" (ซีรีส์ Love In Memory 2 - Father's Note)
*2559 "Fool" (ซีรีส์ Sweet Stranger and Me)

### ผลงานร่วมกับศิลปินอื่นๆ
*23 เมษายน พ.ศ. 2547: special appearance in "나가 남자이기 때문에" (Because I'm Still A Guy) (อัลบั้มแรกของเอ็มซีมง)
*22 มิถุนายน พ.ศ. 2547: 김장훈 - 二色英雄新聞
**Track 3 - 고속도로 로망스
*24 ธันวาคม พ.ศ. 2547: 통일염원 Special Album 사랑 (Love)
**Track 1 - 그날이 오면 (When That Day Comes)
*15 พฤศจิกายน พ.ศ. 2549: S.101 Digital Single "I'll Follow You (ParamMan ParamMan)" (ft.เอสจีวันนาบี)
*8 มิถุนายน พ.ศ. 2552: Family Outing - 패밀리의 하루
**Track 1 - 패밀리의 하루
*16 พฤศจิกายน พ.ศ. 2553:  Soya - 매일매일 사랑해 (I Love You Everyday)
**Track 1 - 매일매일 사랑해 (I Love You Everyday)
*23 มิถุนายน พ.ศ. 2554: Mikey - All For You
**Track 1 - All for You

## ผลงานด้านโทรทัศน์และภาพยนตร์

### โทรทัศน์
*2547: เอสบีเอส's Banjun Drama, (special appearance)
*2547: เอ็มบีซ๊'s Special TV Story
*2548: Old Miss Diary (special appearance)
*2548 to 2006: เคบีเอส's 슟돌이 Shootdori (coach)
*2551: Kim Jung Eun's Chocolate [080903]
*2551: เคบีเอส2ทีวี Immortal Musical Classics [080907]
*2551: Happy Together [081106]
*2551: เคบีเอส2 Star Golden Bell [081202]
*2551: MBC Golden Fishery [081203]
*2553: KBS2 Yoo Heeyeol’s Sketchbook [100129]
*2553: Kim Jung Eun's Chocolate [100206] & [101010]
*2553: Happy Together [100211]
*2553: KBS2 Star Golden Bell [100312]
*2554: KBS 2TV ‘Yoo Heeyeol’s Sketch Book’ [110715] (ft. Mikey) 
*2558: KBS2 Producer
*2559 KBS 2 The Sound of Your Heart เสียงจิตหลุด (รับเชิญเป็น Jo Jong-kook / Jo Jong-wook ในตอนที่ 17-18)

### รายการวาไรตี้
*2544 ถึง 2546: KBS　Dream Team
*2545: Star Survival
*2547 ถึง 2549: เอสบีเอส *[[X-Man ปริศนาเขาคือใคร]]*
*2547 ถึง 2549: เคบีเอส *[[Happy Sunday]]*
*2548 ถึง 2549: เอสบีเอส *Real Situation Saturday Love Letter*
*2551 ถึง 2553: เอสบีเอส * [[Family Outing ครอบครัวตัวเก่ง|Family Outing Season 1 (ครอบครัวตัวเก่ง ฤดูกาลที่ 1)]]*
*2553 ถึง ปัจจุบัน: เอสบีเอส *[[รันนิ่งแมน]]*
*2555 : เคบีเอส 2 *[[Escaping Crisis No. 1]]*
*2557 : Everybody ออกอากาศ ทาง เจทีบีซี
*2558 : Ding Ge Long Dong Qiang ออกอากาศ ทาง ซีซีทีวี
*2559 : Talents for Sale ออกอากาศทาง เคบีเอส
*2560 : Dragon Club – Childish Bromance ออกอากาศทาง เคบีเอส
*2560 ถึง ปัจจุบัน : I Can See Your Voice ออกอากาศทาง เอ็มเน็ต
*2561 ถึง ปัจจุบัน : My Little Old Boy ออกอากาศทาง เคบีเอส

### ภาพยนตร์
*2555: Wonderful Radio - ดารารับเชิญ

## รางวัล

## อ้างอิง

## ข้อมูลเพิ่มเติม
* Kim Jong Kook's Official Website 
* Kim Jong Kook Interview  on *The Korea Times*
* Kim Jong Kook's Global Fan Club 
* Kim Jong Kook's Official Fan Site &#91;papitus&#93;
* 

หมวดหมู่:นักร้องเกาหลีใต้
หมวดหมู่:พิธีกรชาวเกาหลีใต้
หมวดหมู่:พุทธศาสนิกชนชาวเกาหลีใต้
หมวดหมู่:นักร้องเคป็อป
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ผู้ชนะมามาอะวอดส์
หมวดหมู่:ศิษย์เก่าจากมหาวิทยาลัยดันกุก